
转讜住驻讜转





	讗讬谉 讘注诇讬 讗讜诪谞讬讜转 专砖讗讬谉 诇注诪讜讚 讻讜'. 转讬诪讛 诪讛 诇砖讜谉 专砖讗讬 砖讬讬讱 讚诪砖诪注 讚讗讬讻讗 讗讬住讜专讗 讜讬''诇 讚诪讬讬专讬 讘注讜住拽讬谉 讘诪诇讗讻转 讗讞专讬诐 讜讛砖转讗 砖讬讬讱 诇砖讜谉 专砖讗讬诐 讜诪讬讛讜 讬''诇 专砖讗讬诐 讻诪讜 讞讬讬讘讬谉 讻讬 讛讛讬讗 讚转谞谉 讘注专讻讬谉 驻专拽 讛诪拽讚讬砖 砖讚讛讜 (讚祝 讻讞:) 讻诪讛 专讜爪讛 讗讚诐 诇讬转谉 讘砖讜专 讝讛 诇注讜诇讛 讗注''驻 砖讗讬谞讜 专砖讗讬 驻讬' 讗注''驻 砖讗讬谞讜 讞讬讬讘 讜讛砖转讗 谞讬讞讗 讚诪讬讬专讬 砖驻讬专 讘注讜住拽讬谉 讘诪诇讗讻转 注爪诪谉: 砖谞讬 讞讜诪砖讬谉. 驻讬' 讘拽讜谞讟' 诇砖讜谉 讞讜诪砖 讛住驻专 讜讬''诪 讞诪砖讛 讞讜诪砖讬谉 讬砖 讘讜 讻诪讜 讘砖诇 转讜专讛 讗砖专讬 讛讗讬砖 (转讛诇讬诐 讗) 讻讗讬诇 转注专讜讙 注诇 讗驻讬拽讬 诪讬诐 (砖诐 诪讘) 讗讱 讟讜讘 诇讬砖专讗诇 (砖诐 注讙) 转驻诇讛 诇诪砖讛 (砖诐 爪) 讬讗诪专讜 讙讗讜诇讬 (砖诐 拽讝) 诇讻诇 讗讞讚 诪谉 讛住驻专讬诐 讗诇讜 诪住讬讬诐 讘讗诪谉 诇讘讚 诪谉 讛讗讞专讜谉 砖讛讜讗 住讜祝 转讛诇讬诐: [砖诪讗 讘讛谉 讬讜砖讘 讜诪讛专讛专 讻讜'. 诇讗 讛讬讛 爪专讬讱 诇讜诪专 讘讛谉 讚讛''讛 讘砖讗专 讚''转 讗诇讗 讛讗 讚拽讗诪专 讛讻讬 住讜讚 讛' 诇讬专讗讬讜 讻讚讗讬转讗 讘讘''专 讚讗诪专 专' 讞讬讬讗 讬讘讗 注诇讬 讗诐 诇讗 讛讬讬转讬 诪住转讻诇 讘住驻专 转讛诇讬诐 讻讜'. 转''讬:]





专讬讟讘"讗

讗讬谉 讘注诇讬 讗讜诪谞讬讜转 专砖讗讬谉 诇拽讜诐 诪驻谞讬 转诇诪讬讚讬 讞讻诪讬诐 讘砖注讛 砖注讜住拽讬诐 讘诪诇讗讻转诐 讬砖 砖驻讬' 讚讛讗讬 讗讬谉 专砖讗讬谉 诇讗讜 讚讜拽讗 讚讗诪讗讬 诇讗 讗诇讗 驻讬专讜砖讜 讗讬谉 讞讬讬讘讬谉 讜讬砖 讻讬讜爪讗 讘讜 讘转诇诪讜讚 讜讞讜讘 诪转专讙诪讬谞谉 专砖讜 讜讻讬讜爪讗 讘讜 诪驻专砖 讛讗 讚讗诪专讬谞谉 讗讬谉 转诇诪讬讚 专砖讗讬 诇注诪讜讚 讘驻谞讬 专讘讜 砖专爪讛 诇讜诪专 讗讬谞讜 讞讬讬讘 讜讗拽砖讬谞谉 诪讚转谞谉 讻诇 讘注诇讬 讗讜诪谞讬讜转 注讜诪讚讬谉 诪驻谞讬讛诐 砖驻讬专讜砖 讞讬讬讘讬谉 诇注诪讜讚 讜讻谉 驻专"转 讝"诇. 讜讬砖 砖驻讬专砖讜 专砖讗讬谉 诪诪砖 讜讗讬讬专讬 讻砖注讜砖讬谉 诇讗讞专讬诐 讜讻讬讜谉 讚讘诪诇讗讻转 讗讞专讬诐 讗讬谞诐 专砖讗讬谉 讘诪诇讗讻转 注爪诪诐 讗讬谞诐 讞讬讬讘讬谉 讜讗拽砖讬' 诇讛讗讬 讚讬讜拽讗 诪讚转谞谉 讻诇 讘注诇讬 讗讜诪谞讬讜转 讞讬讬讘讬谉 诇注诪讜讚 诪驻谞讬讛诐 讗诇诪讗 讘诪诇讗讻转 注爪诪诐 讞讬讬讘讬谉 讗讬 谞诪讬 诪讚转谞谉 讻诇 讘注诇讬 诇专讘讜转 讗驻讬' 注讜砖讬谉 诪诇讗讻转 讗讞专讬诐. 讜诪住转讘专讗 讚诇注讜诇诐 讗讬谉 专砖讗讬谉 诪诪砖 讜讗驻讬' 诪诇讗讻转 注爪诪诐 讜诇驻讬 砖讬讚注讜 讞讻诪讬诐 砖讻诇 讗讚诐 注讜砖讛 讘讝讛 诇驻谞讬诐 诪砖讜专转 讛讚讬谉 讜讛讬讜 注讜诪讚讬谉 诪驻谞讬讛诐 讗祝 注诇 驻讬 砖讗讬谞诐 讞讬讬讘讬谉 讜讛讬讛 诇讛诐 讘讬讟讜诇 诪诪诇讗讻转诐 讗诪专讜 砖诇讗 讬讛讬讜 专砖讗讬谉. 讻爪"诇 讜讻谉 讛讜讚讛 诇讬 专讘讬 谞专"讜:



讗诪专 专讘讬 讬讜讞谞谉 讛诇讻讛 讻讗讬住讬 讘谉 讬讛讜讚讛 讚讻诇 砖讬讘讛 讘诪砖诪注 讜讗驻讬诇讜 讝拽谉 讗砖诪讗讬 讜讛讜讬 讬讜讚注 讚注诇 讻专讞讬谉 讗讬住讬 讘谉 讬讛讜讚讛 诪讜讚讛 诇专讘讬 讬讜住讬 讛讙诇讬诇讬 讘讬谞讬拽 讜讞讻讬诐 讚讗讬 诇讗 讝拽谉 讚拽专讗 讘诪讗讬 诪讜拽讬诐 诇讬讛 讗诇讗 注"讻 讘讬谞讬拽 讜讞讻讬诐 讜讛讻讬 住讜讙讬讬谉 讘讻诇 讚讜讻转讬 讻讚讗诪专讬谞谉 讘讙讬讟讬谉 谞讬拽讜诐 诪拽诪讬讛 讚讘专 讗讜专讬讬谉 讛讗 讜讗诪专讬谞谉 谞诪讬 诇拽诪谉 诪驻谞讬 诇诪讜讚讬讛 注讜诪讚讬诐. 讜诪讬讛讜 诪住转讘专讗 砖诇讗 讗诪专讜 诪驻谞讬 讝拽谉 讗砖诪讗讬 讗诇讗 讻砖讛讜讗 诇驻讬 讻讘讜讚讜 砖诇 讗讬讚讱 讗讘诇 讗诐 讛讗讞专 讞讻诐 讜讗讬谞讛 诇驻讬 讻讘讜讚讜 诇讜 讜讻谉 讗转讛 讗讜诪专 讘讬谞讬拽 讜讞讻讬诐 砖讗诐 讛讗讞专 讝拽谉 讞讻诐 讜讗讬谞讜 诇驻讬 讻讘讜讚讜 驻讟讜专 讜讻讚讗诪专讬谞谉 诇拽诪谉 讞讚讗 讚讗转讜谉 讞讻讬诪讬谉 讜讗谞讗 讞讘专 砖讗讬谉 讛转诇诪讜讚 转讘专 注讜诪讚 讘驻谞讬 诪讬 砖拽讟谉 诪诪谞讜 讜诇讗 诪驻谞讬 诪讬 砖砖讜讛 诇讜 讜讗诪专讬谞谉 谞诪讬 砖讗谞讬 专讘 讬讞讝拽讗诇 讚讘专 诪注砖讬诐 讛讜讛 讚讗驻讬' 诪专 砖诪讜讗诇 拽讗讬 诪拽诪讬' 驻讬' 讜讻讬讜谉 讚讛讜讛 讘专 诪注砖讜诐 讛讜讛 诇讬' 诇砖诪讜讗诇 讝拽谉 诇驻讬 讻讘讜讚讜 讜诪讛 砖转专讙诐 讗讜谞拽诇讜住 诪驻谞讬 砖讬讘讛 转拽讜诐 诪谉 拽讚诐 讚住讘专 讘讗讜专讬讬转讗 讗注"讙 讚拽讬"诇 讻讗讬住讬 讘谉 讬讛讜讚讛 讚讻诇 砖讬讘讛 讘诪砖诪注 驻专讬砖 诇讛 讛讻讬 诇讗砖诪注讬谞谉 拽讬诪讛 讗驻讬' 诇讬谞讬拽 讜讞讻讬诐 讻讚讘专讬 专讘讬 讬讜住讬 讛讙诇讬诇讬:



讜讗讬诪讗 诪讜专讗讜转 专讘讬转 讜讗讬诪讗 诪讜专讗讜转 诪砖拽诇讜转 诇讗 讗砖讻讞谉 讘砖讜诐 讚讜讻转讗 诪讜专讗讛 讘诪砖拽讜诇转 讘讛讚讬讗 讜讘转讜住驻讜转 驻专砖讜 讚讙讘讬 专讘讬转 讻转讬讘 诪讜专讗讛 讜讻谉 谞诪讬 讘驻专拽 诪砖拽讜诇讜转 讻转讬讘 诇讬' 讜讬专讗转 诪讗诇讛讬讱 讜住诪讜讱 诇讬讛 讗讬驻讛 砖诇讬诪讛 讜爪讚拽 讜讛讛讜讗 诪讜专讗讛 谞讚专砖 诇驻谞讬讜 讜诇讗讞专讬讜 讜讗讬转 讚讙专住讬 诪讜专讗讜转 诪讻砖讜诇讜转 讜诪驻专砖讬 诇讛 讚讛讬讬谞讜 讚讻转讬讘 讜讬专讗转 诪讗诇讛讬讱 讚讻转讬讘 讘驻住讜拽 讜诇驻谞讬 注讜专 诇讗 转转谉 诪讻砖讜诇 讜诇讗 诪爪讬谞讜 讙讬专住讗 讝讜 讘住驻专讬诐 砖诇谞讜:



讻讱 讛讬讗 讛讙讬专住讗 讘诪住讻转 谞讙注讬诐 讛讟诪讗 注讜诪讚 转讞转 讛讗讬诇谉 讜讛讟讛讜专 注讜讘专 讟诪讗 讛讟讛讜专 注讜诪讚 转讞转 讛讗讬诇谉 讜讛讟诪讗 注讜讘专 讟讛讜专 讜讻谉 讘讗讘谉 讛诪谞讜讙注转 讜讗诐 讛谞讬讞讛 讛专讬 讝讛 讟诪讗. 讜讘转讜专转 讻讛谞讬诐 谞诪讬 讛讻讬 讗讬转讗 讗诇讗 讚讙专住讬 讛转诐 讬讜砖讘 讘诪拽讜诐 注讜诪讚 讜讻诇讛讜 讞讚讗 讛讬讗 讜讗注"讙 讚讙讘讬 讝讘 讜诪爪讜专注 讻转讬讘 诪讞讜抓 诇诪讞谞讛 诪讜砖讘讜 讗讬谞讜 诇砖讜谉 讬砖讬讘讛 诪诪砖 讗诇讗 诇砖讜谉 注讻讘讛 讜讗砖讻讞讜 讚讻讜转讬讛 讟讜讘讗 讻讚讻转讬讘 讜转砖讘讜 讘拽讚砖 讬诪讬诐 专讘讬诐. 讜讻转讘讜 讘转讜住驻讜转 讚讚讜拽讗 讘讗讬诇谉 讛讜讗 讚转诇讬讗 诪讬诇转讗 讘注讻讜讘 讚诇讗 讻转讬讘 讘讬讛 讘讬讗讛 讗讘诇 讘讬转 讚讻转讬讘 讘讬讛 讘讬讗讛 讻讚讻转讬讘 讜讛讘讗 讗诇 讛讘讬转 诇讗 讘注讬谞谉 讘讬讛 注讬讻讜讘 讜讛讬讬谞讜 讚转谞谉 讘诪住讻转 谞讙注讬诐 讟讛讜专 砖讛讻谞讬住 专讗砖讜 讜专讜讘讜 讘讘讬转 谞讟诪讗 讜讟诪讗 砖讛讻谞讬住 专讗砖讜 讜专讜讘讜 讘讘讬转 讟讛讜专 讟诪讗讛讜. 讜讛讗 讚诪砖诪注 诪讛讗 诪转谞讬' 讜讘砖讗专 讚讜讻转' 讜诪谉 讛讻转讬讘 讙"讻 砖讛诪爪讜专注 诪讟诪讗 讘讗讛诇 讻诪转 诪"诪 讗讬谞讜 诪讘讬讗 讗转 讛讟讜诪讗讛 讘驻讜转讞 讟驻讞 讻诪转 讗诇讗 讻讬讜谉 砖讬砖 诪讞讬爪讛 注砖专讛 讘讬谞讜 讜讘讬谉 讛注诐 讗讬谉 讟讜诪讗讛 注讜讘专转 讜讻谉 讛讬讗 讘诪砖谞讬讜转 诪住讻转 讗讛诇讜转 讘驻讬专讜砖 讜讻谉 讛讗讘谉 讛诪谞讜讙注转 驻讬' 讛讗 拽诪"诇 讚诇讗 讗诪专讬谞谉 讗讘谉 诇讗讜 诪讚注转讛 讗讝诇讗 讜讻诪讗谉 讚诪注讻讘讗 讚诪讬讗 讜讗住讬拽谞讗 讚专讻讜讘 讻诪讛诇讱 讚诪讬:





讛诪讗讬专讬

讜诇讗 讬讛讗 讛讬讜砖讘 注讜爪诐 注讬谞讬讜 注讚 砖诇讗 讬专讗讛讜 讘讝诪谉 讛讞讬讜讘 砖讛专讬 谞讗诪专 讜讬专讗转 诪讗诇讛讬讱 讜诪讻诇 诪拽讜诐 专讗讜讬 诇讞讻诐 砖诇讗 讬讟专讬讞 专"诇 砖诇讗 讬讻讜讬谉 诇注讘讜专 讚专讱 砖诐 讜讬砖 诇讜 诇注讘讜专 讚专讱 讗讞专转 讻讚讬 砖讬注诪讚讜 诪驻谞讬讜 讗讚专讘讗 专讗讜讬 诇讛拽讬祝 注讚 砖讬注讘专讜 讘讚专讱 讗讞专转 砖讗讬谉 诇讛诐 诪讻讬专讬诐 讘讛 讻讚讬 砖诇讗 讬讟专讬讞讜 讜讗诐 讛讬讛 讛讞讻诐 讬讜砖讘 讗住讜专 诇注讘讜专 诇驻谞讬讜 讚专讱 注讝讜转 讜讘讙诇讜讬 讛专讗砖 讗诇讗 讗诐 讻谉 讘讗讚诐 砖讬砖 诇讜 注诐 讛讞讻诪讬诐 砖讬讻讜转 讜讞讘专讛:



讝拽谉 诪讜驻诇讙 砖讗讬谞讜 讞讻诐 讗讬谉 讞讬讬讘讬谉 诇注诪讜讚 诪驻谞讬讜 诪诇讗 拽讜诪讛 讗诇讗 砖诪讻诇 诪拽讜诐 诪爪讜讛 诇讛讚专讜 砖谞讗诪专 诪驻谞讬 砖讬讘讛 转拽讜诐 讜讛讚专转 讜讗驻讬诇讜 讬谞讬拽 讜讞讻讬诐 诪爪讜讛 注诇讬讜 诇讛讚专 讛讝拽谉 讛诪讜驻诇讙 讜讗驻讬诇讜 讛讬讛 讛讝拽谉 讗砖诪讗讬 专"诇 讘讜专 讜注诐 讛讗专抓 讗诇讗 砖讛讜讗 讘注诇 诪讚讜转 讛讗 讗诐 讛讜讗 专砖注 讜注讘专讬讬谉 讗讬谞讜 讘讻诇诇 讝讛 讻诇诇:



讜诇砖讜谉 讗砖诪讗讬 谞讙讝专 诪注谞讬谉 讜讛讗讚诪讛 诇讗 转砖诐 砖转专讙讜诪讜 诇讗 转讘讜专:



讜讝拽谉 砖诪砖讗专 讗诪讜转 诪讛讚专讬谉 讗讜转讜 讘讚讘专讬诐 讜谞讜转谞讬谉 诇讜 讬讚 诇住诪讻讜 讜诇注讝专讜 讜讗诐 讛讬讛 讞讜砖砖 诇讻讘讜讚讜 砖讜诇讞 诇讜 砖诇讜讞讜 诇住诪讻讜 讻诪讜 砖讗诪专讜 专讘 谞讞诪谉 诪砖讚专 诇讛讜 讙讝讗讬 专"诇 讗讜转诐 讛专爪讬诐 砖讛讬讜 注讜诪讚讬诐 诇驻谞讬讜 诇讻讜祝 讜诇讛讘讬讗 诇驻谞讬讜 讗讜转诐 砖讛讬讛 诪讝诪谞谉 诇讚讬谉 讗讘诇 讛讜讗 注爪诪讜 诇讗 砖讛讬讛 讞讜砖砖 诇讻讘讜讚 转讜专转讜 讜讛讜讗 砖讗诪专 讗讬 诇讗讜 转讜专讛 讻诪讛 谞讞诪谉 讗讬讻讗 讘砖讜拽讗:





转讜住驻讜转 专讗"砖

讙诪专讗 讗讬谉 讘注诇讬 讗讜诪谞讬讜转' 专砖注讬诐 诇注诪讜讚 讜讻讜' 转讬' 诪讛 砖讬讬讱 讛讻讗 诇砖讜谉 专砖讗讬诐 讚诪砖诪注 讚讗讬讻讗 讗讬住讜专讗 讜讬"诇 [讚诪讬讬专讬] 讚注讜住拽讬诐 讘诪诇讗讻转 讗讞专讬诐 讜讬"诪 讚专砖讗讬诐 讛讜讬 讻诪讜 讞讬讬讘讬诐 讻讬 讛讛讬讗 讚转谞谉 讘注专讻讬谉 (讻"讞:) 驻' 讛诪拽讚砖 砖讚讛讜 讗讜诪讚讬诐 讻诪讛 讗讚诐 专讜爪讛 诇讬转谉 讘砖讜专 讝讛 诇注砖讜转 注讜诇讛 讗注"驻 砖讗讬谞讜 专砖讗讬:



砖谞讬 讞讜诪砖讬'. 驻讬专砖"讬 诇砖讜谉 讞讜诪砖 讛住驻专 讜讬"讗 讚讛' 讞讜诪砖讬诐 讬砖 讘转讛讬诇讬诐 讻诪讜 讘住"转. 讗砖专讬 讛讗讬砖. 讻讗讬诇 转注专讜讙. 讗讱 讟讜讘 诇讬砖专讗诇. 转驻诇讛 诇诪砖讛 讬讗诪专讜 讙讗讜诇讬 讛'. 讜讻诇 讗' 诪讛住驻专讬诐 诪住讬讬诐 讘讗诪谉 讘专 诪讗讞专讜谉 砖讛讜讗 住讜祝 转讬诇讬诐:



砖诪讗 讘讛诐 讛讬讛 讬讜砖讘 讜诪讛专讛专 诇讗 讛讬讛 爪"诇 讘讛谉 讗诇讗 住讜讚 讛' 诇讬专讬讗讬讜 讛讜讛 讚讛讻讬 讗讬转讗 讘诪讚专砖 讘"专 讻砖砖讗诇 专"讗 诇诪讛 诇讗 注诪讚 讛砖讬讘 诇讜 讬讘讗 注诇讬 讗诐 诇讗 讛讬讬转讬 诪住转讻诇 讘住' 转讬诇讬诐:





转讜住驻讜转 专"讬 讛讝拽谉

讜讘讟讬诇 诪诪诇讗讻转讜. 讜讬砖 砖"驻 讘讗讜转讛 拽讬诪讛:



诪讛 讛讬讚讜专 砖讬讻讜诇 诇讛讚专讜 讗驻讬' 讻砖注讜砖讛 诪诇讗讻转讜. 讗祝 拽讬诪讛. 砖讗诐 注讜砖讛 诪诇讗讻讛 讗讬谞讜 诪爪讜讜讛 诇拽讜诐:



讜诪讛 拽讬诪讛 [砖讗讬谉 讘讜 讞住专讜谉 讻讬住] 砖讛专讬 讗讬谞讜 谞讜转谉 诇讜 诪诪讜谞讜. 讗讬谞谉 专砖讗讬谉 驻专"砖 讘讗诇讜 讟专驻讜转 讻砖注住讜拽讬' 讘诪诇讗讻转 讗讞专讬诐 注"讻. 讜诇讬砖谞讗 讚注住讜拽讬' 讘诪诇讗讻转谉 诇讗 诪砖诪注 诪诇讗讻转 讗讞专讬诐 讗诇讗 诪砖诪注 诪诇讗讻转 注爪诪谉 讜驻砖讟讬讛 讚注讜讘讚讗 讚专' 讞谞讬谞讗 驻转讜专讗讛 讚讗诇讜 讟专驻讜转 谞诪讬 诪砖诪注 砖讛讬讛 注讜住拽 讘诪诇讗讻转 注爪诪讜 讚拽讗 拽专讬 诇讬讛 驻转讜专讗 讻诇讜诪专 砖讛讬讛 砖讜诇讞谞讬 讗注"驻 砖谞讚讞拽 砖诐 专"砖 诇驻专砖 砖讛讬讛 诪砖转讻专 讘砖讘讬诇 讗讞专讬诐 诇诪讞爪讛. 讜驻讬' 讗讬谞谉 专砖讗讬谉. 讻诇讜诪专 诪爪讚 讛讞讬讜讘 讜讛讜讗 讻诪讜 讗讬谞谉 讞讬讬讘讬谉 讚诇驻专砖"讬 拽砖讛 讗驻讬' 讛诐 讘诪诇讗讻转 讗讞专讬诐 讗诪讗讬 讗讬谞谉 专砖讗讬谉 讬砖诇诪讜 诇讘注诇 讛讘讬转 砖讻专 讘讟讜诇诐. 讗诇讗 讜讚讗讬 讗讬谞谉 专砖讗讬谉 诪爪讚 讛讞讬讜讘 拽讗诪' 砖讛转讜专讛 诇讗 爪讜讜转讛 砖讬拽讜诪讜 诪驻谞讬 转"讞 讘砖注讛 砖注住讜拽讬诐 讘诪诇讗讻讛 讛讬诇讻讱 讗讬谞谉 专砖讗讬谉 诇注砖讜转 讻谉 诪驻谞讬 诪爪讜转 讛讬讚讜专 讜讛讜讗 讻诪讜 讗讬谞谉 讞讬讬讘讬谉 讜讻谉 转讘讬谉 讚注转 讛专"诐 讘转"转 驻"讜 砖讻转讘 讜讗讬谉 讘注诇讬 讗讜诪谞讬讜转 讞讬讬讘讬诐 诇注诪讜讚 诪驻谞讬 转"讞 讘砖注讛 砖注住讜拽讬' 讘诪诇讗讻转谉:



讞讜诪砖讬诐 砖讛住驻专 转讛诇讬诐 谞讞诇拽 诇讞诪砖讛 住驻专讬诐:



讘转讬 讙讜讜讗讬 砖注讜诪讚讬诐 砖诐 注专讜诪讬诐 砖讗讬谉 砖诐 讛讬讚讜专:



专讘讜 砖讗讬谞讜 诪讜讘讛拽 讛讜讗 讗诐 讛讜讗 讙讚讜诇 讛讬诪谞讜 讗注驻"讻 砖诇讗 诇诪讚讜 讻诇诇 讗讜 讗诐 讛讜讗 驻讞讜转 讛讬诪谞讜 讜诇讬诪讚讜 拽爪转 讻诪讜 砖讘讬讗专转讬 讘住讜祝 讗诇讜 诪爪讬讗讜转. 讜专讘讜 诪讜讘讛拽 诇讗 诪拽专讬 讗诇讗 讻砖诇诪讚 专讜讘 讞讻诪转讜 诪诪谞讜:



讛讜讛 拽讗讬诐. 讚专讻讜讘 讻诪讛诇讱 讚诪讬 讜谞转讞讬讬讘 诇注诪讜讚 讻诪诇讗 注讬谞讬讜 讚专讘讜 诪讜讘讛拽 讛讬讛. 诇讗讜 讗讚注转讬谉 讻诇讜诪专 诇讗 专讗讬谞讜讱. 谞拽讟讬谞谉. 拽讘诇讛 讛讬讗 讘讬讚讬谞讜 砖讗诐 诪拽讬祝 注诇讬讜 讗转 讛讚专讱 讜讛讜诇讱 讘讚专讱 讗讞专 讻讚讬 砖诇讗 讬讟专讬讞诐 诪讗专讬讱 讬诪讬诐. 讚讙讬讬住讬. 讚注转诐 拽专讜讘讛 讗爪诇 讛讞讻诪讬诐 讜讛讜专讙诇讜 讘讻讱 讜讗讬谞诐 诪拽驻讬讚讬诐 讻砖讛讜诇讻讬诐 诇驻谞讬讛诐 讘讙讬诇讜讬 讛专讗砖. 讛诇讻讛 讻讗讬住讬. 讜诪住转讘专讗 讚讗讬住讬 诇讗 驻诇讬讙 讗讚专' 讬讜住讬 讜转专讜讬讬讛讜 驻诇讬讙讬 讗转"拽 讚讘注讬 讝拽谞讛. 讛诇讻讱 讗驻讬' 讬谞讬拽 讜讞讻讬诐 讜讻谉 讚注转 讛专"诐:



讛专驻转拽讬 住讘讜转 讜注谞讬讬谞讬诐:



注讚讜 注讘专讜. 讻诪讜 讜诇讗 注讚讛 注诇讬讜 砖讞诇:





转讜住驻讜转 专讬"讚

谞讬讻转讜讘 专讞诪谞讗 诪驻谞讬 砖讬讘讛 转拽讜诐 讜讛讚专转 转拽讜诐 讜讛讚专转 驻谞讬 讝拽谉 诪讚诇讗 讻转讘 讛讻讬 砖诪注 诪讬谞讛 讞讚 讛讜讗 专讗讬转讬 诪拽砖讬谉 讜讛讗 讻讬 讛讗讬 讙讜谞讗 讚专砖讬' 讘驻专拽 讗讬讝讛讜 谞砖讱 讗转 讻住驻讱 诇讗 转转谉 诇讜 讘谞砖讱 讜讘诪专讘讬转 诇讗 转转谉 讗讻诇讱 讜讚专砖讬谞谉 讻谞砖讱 讜转专讘讬转 诇讻住祝 讜谞砖讱 讜转专讘讬转 诇讗讜讻诇 讜讻谉 讘驻专拽 讻诇 砖注讛 诇讙专 讗砖专 讘砖注专讬讱 转转谞谞讛 讜讗讻诇讛 讗讜 诪讻讜专 诇谞讻专讬 讚讚专讬砖 专' 诪讗讬专 讚讘讬谉 诇讙专 讘讬谉 诇谞讻专讬 讘讬谉 讘诪讻讬专讛 讘讬谉 讘谞转讬谞讛 讜谞专讗讛 诇讬 砖讘讜讚讗讬 讛专讘讛 讬诪爪讗讜 讻讗诇讛 砖注讜谞讬谉 诇驻谞讬讛谉 讜诇讗讞专讬讛谉 讗诇讗 讛讻讗 诪砖讜诐 讚驻砖讟讬 讚拽专讗 讘讬谉 砖讬讘讛 讘讬谉 讝拽谉 诇讗 诪砖诪注 讗诇讗 讘讗 讘讬诪讬诐 讜诇讗讜 讬谞讬拽 讜讞讻讬诐 诪砖讜诐 讛讻讬 拽讗诪专 讚讗讬 讝拽谉 诇讗讜 讗砖讬讘讛 拽讗讬 讜诇讗讜 讞讚 谞讬谞讛讜 讗诇讗 讘讗 诇专讘讜转 讬谞讬拽 讜讞讻讬诐 讛讬讛 诇讜 诇讻转讜讘 讜诇讞诇拽谉 讘驻讬专讜砖 讗诇讗 讜讚讗讬 诪讚诇讗 讞诇拽谉 砖"诪 讞讚 谞讬谞讛讜 讚讘注讬谞谉 砖讬讛讗 讝拽谉 讜讞讻诐:



讗讬谉 讘注诇讬 讗讜诪谞讬讜转 专砖讗讬谉 讬砖 诇讜诪专 讘注住讜拽讬谉 讘诪诇讗讻转 讗讞专讬诐 拽讗诪专 诪砖"讛 转谞讬 专砖讗讬谉 讜诪讬谞讛 讬诇驻讬谞谉 诇注住讜拽讬谉 讘诪诇讗讻转谉 谞诪讬 砖讗讬谞谉 讞讬讬讘讬谉 砖讗诐 讗诇讜 讛讬讜 讞讬讬讘讬谉 讙诐 讗讜转谉 讛讬讜 专砖讗讬谉 讜讚诇诪讗 砖讗谞讬 讛转诐 讚讗诐 讻谉 谞诪爪讗讬诐 诪讻砖讬诇谉 诇注转讬讚 诇讘讜讗 驻讬' 砖讟讜专讞讬谉 诇讘讜讗 诪讗专抓 专讞讜拽讛 诇讛讘讬讗 讘讬讻讜专讬诐 讗诐 诇讗 讬讻讘讚讜 讗讜转诐 诇讗 讬讟专讞讜 注讜讚 诇讛讘讬讗 讜诇注讜诇诐 诪爪讜讛 砖讗讬谉 讘讛 讟讜专讞 讻诇 讻讱 讗讬谉 讘注诇讬 讗讜诪谞讬讜转 注讜诪讚讬谉 诪驻谞讬 诪拽讬讬诪讬讛:



讗诪专 讗讘讬讬 谞拽讟讬谞谉 讚讗谞讬 诪拽讬祝 讞讬讬. 讻转讘 讘讬诇诪讚谞讜 讘诪讚专砖 讗住驻讛 诇讬 砖讘注讬诐 讗讬砖 讗诪专 专讘讬 讗讘讗 讛讻讛谉 讘专 驻驻讗 讻砖讛讬讬转讬 专讜讗讛 住讬注讛 砖诇 讘谞讬 讗讚诐 讛讬讬转讬 讛讜诇讱 讘讚专讱 讗讞专 讻讚讬 砖诇讗 诇讛讟专讬讞 注诇讬讛诐 砖诇讗 讬讛讬讜 专讜讗讬诐 讗讜转讬 讜注讜诪讚讬诐 诪诇驻谞讬 讜讻砖注讘专转讬 讜讗诪专转讬 讻谉 诇驻谞讬 专讘讬 讬讜住讬 讘专讘讬 讝讘讬讚讗 讗诪专 诇讬 爪专讬讱 讗转讛 诇注讘讜专 诇驻谞讬讛诐 诇诪讛 砖讛谉 专讜讗讬谉 讗讜转讱 讜注讜诪讚讬谉 诪诇驻谞讬讱 讜讗转讛 诪讘讬讗讬谉 诇讬讚讬 讬专讗转 砖诪讬诐:





诪讛专砖"讗 - 讞讬讚讜砖讬 讛诇讻讜转

讘讚"讛 讗讬谉 讘注诇讬 讗讜诪谞讬讜转 专砖讗讬谉 讻讜' 讚诪讬讬专讬 讘注讜住拽讬谉 讘诪诇讗讻转 讗讞专讬诐 讻讜' 注讻"诇 讜讛讱 讚讻诇 讘注诇讬 讗讜诪谞讬讜转 注讜诪讚讬谉 诪驻谞讬讛诐 讻讜' 诇讗 诪住转讘专讗 诇讬讛 诇讗讜拽诪讬 讘诪诇讗讻转 注爪诪谉 讚讜拽讗 讜拽"诇:


讙诪' 讜讗诪专 诇讬讛 砖诪讗 讘讛谉 讬讜砖讘 讜诪讛专讛专 讻讜' 诪转"讬 诇讗 讛讬讛 爪"诇 讘讛谉 讛"讛 讘砖讗专 讚讘专讬 转讜专讛 讗诇讗 讛讗 讚拽讗诪专 讛讻讬 住讜讚 讛' 诇讬专讗讬讜 讻讚讗讬转讗 讘讘"专 讚讗诪专 专讘讬 讞讬讬讗 讬讘讗 注诇讬 讗诐 诇讗 讛讬讬转讬 诪住转讻诇 讘住驻专 转讛诇讬诐 注讻"诇 讜拽"诇:





诪讛专砖"讗 - 讞讬讚讜砖讬 讗讙讚讜转

讻诪讛 讞讘讬讘讛 诪爪讜讛 讘砖注转讛 砖讛专讬 讻讜'. 讜诪讛 讟注诐 讘诪爪讜讛 讝讜 讘砖注转讛 讜诇讗 讗诪专讜 诇注诪讜讚 诪驻谞讬 讛注讜住拽 讘诪爪讜讛 讗讞专转 讻转讘 讛专诪讘"诐 讘驻讬专讜砖 讛诪砖谞讬讜转 诇驻讬 砖讛驻讞讜转 讜讛住讙谞讬诐 讜讙讝讘专讬谉 讬讜爪讗讬谉 诇拽专讗转谉 讜讻砖谞讻谞住讬诐 砖讜讘 讛讬讛 拽讛诇 讜讻讘讜讚 爪讘讜专 讜诇诪讗讬 讚讚讞讬 讜拽讗诪专 讚砖讗谞讬 讛转诐 讚讗"讻 讗转讛 诪讻砖讬诇谉 诇注转讬讚 讛讬讬谞讜 谞诪讬 讚讜拽讗 讘诪爪讜讛 讝讜 砖讘讗讬诐 诇砖诐 讘讻讘讜讚 讙讚讜诇 讻诪驻讜专砖 砖诐 砖诇讗 讬讗诪专讜 谞讘讝讬诐 讗谞讜 讘注讬谞讬讛诐 讻讜' 讻驻专砖"讬 讜拽"诇:


[讻诪讛 讛专驻转拽讬 讚注讚讜 注诇讬讛诐 讻讜'. 注讬讬' 驻专砖"讬 讜讘注专讜讱 转专讙讜诐 讛专驻转拽讬 讝诪谞讬诐 讜拽"诇]:





讞讻诪转 砖诇诪讛

讙诪' 讜诪讘讬转 讛讻住讗. 谞"讘 住"讗 讜讗讬 讗诪专转 讘转讬 讙讜讜讗讬 诪讬 诪爪讬 诪讛专讛专 讗诇讗 诇讗讜 讘讘转讬 讘专讗讬:


转讜住' 讘讚"讛 讗讬谉 讘注诇讬 讻讜' 诇讬转谉 讘砖讜专 讝讛 讻讜'. 谞"讘 拽讗讬 讗诪讬 砖讗诪专 砖讜专 讝讛 注讜诇讛 讜讗讞"讻 讛讞专讬诪讜 砖讞诇 讛讞专诐 注诇讬讜 讜爪专讬讱 诇讬转谉 讚诪讬 驻讚讬讜谞讜 诇讻讛谞讬诐 讜拽讗诪专 砖讗讬谉 砖诪讬谉 讗讜转讜 讘讻诇 砖讜讬讜 讗诇讗 讗讜诪讚讬谉 讻诪讛 讛讬讛 讗讚诐 谞讜转谉 讘注讚 砖讜专 讝讛 讻讚讬 诇讛拽专讬讘讜 注讜诇转 谞讚讘讛 讗注"驻 砖讗讬谞讜 讞讬讬讘 拽专讘谉 砖讛专讬 讝讛 谞诪讬 诇讗 讗诪专 注诇讬 注讜诇讛 讗诇讗 讝讜 注讜诇讛 讜拽"诇:





专砖"砖

讙诪专讗 专讘讗 诪讬拽诐 诇讗 拽讗讬 讛讬讚讜专 注讘讬讚 诇讛讜. 注讬' 诇注讬诇 (诇讘 讘) 讘驻专砖"讬 讚"讛 讛讬讚讜专:



砖诐 专"谞 诪砖讚专 讙讜讝讗讬 讻讜' 讻诪讛 谞讞诪谉 讘专 讗讘讗 讻讜'. 讻讛"讙 讗诪专 专讘 讬讜住祝 讘驻住讞讬诐 (住讞 讘). 诪讻讗谉 拽砖讛 讘讬谉 诇驻专砖"讬 讜讘讬谉 诇驻讬' 讛转讜住驻讜转 讘讙讬讟讬谉 (住"讚 诇讗) 讘住转诐 专"谞 诪讬 讛讜讗. 讗讞"讝 诪爪讗转讬 砖拽讚诪讜谞讬 讘讝讛 讙诇讬讜谉 讛转讜住' 讘讘"讘 (诪讜 讘):



专砖"讬 讚"讛 讝诪谉 讞讬讜讘讬'. 讘讚' 讗诪讜转讬讜 讻讚诇拽诪谉. 驻砖讜讟 讚讻讜讜谞转讜 诇讛讗 讚讘住诪讜讱 转谞讗 讗讬讝讜讛讬 拽讬诪讛 讻讜' 讝讛 讚"讗 讜讛诪爪讬讬谉 诇"讚:



转讚"讛 讗讬谉. 讜讬"诇 讚诪讬讬专讬 讘注讜住拽讬谉 讘诪诇讗讻转 讗讞专讬诐. 讜讚拽讗诪专 诪讻讗谉 注"讻 专"诇 讻讬讜谉 讚讘诪诇讗讻转 注爪诪谉 讗讬谞谉 讞讬讬讘讬谉 诪诪讬诇讗 讘诪诇讗讻转 讗讞专讬诐 讗讬谞谉 专砖讗讬谉. 讜讗讛讻讬 驻专讬讱 讜讛转谞谉 讻讜' 讚讗驻讬' 转讬诪讗 讚诪讬讬专讬 讘诪诇讗讻转 注爪诪谉 诪"诪 拽砖讛 诪讛讗 讚诪砖诪注 讚讞讬讬讘讬谉 讜讛专砖"讗 讘诪讞讻"转 诇"讚:





讛讙讛讜转 讬注讘"抓

讙诪壮 讜讗诪专讬 诇讛 砖诪讜讗诇 讘专 专壮 讬讜住讬. 谞"讘 讬砖诪注讗诇 爪"诇:


砖诐 讘讻诇 诪拽讜诐 诪讜转专 诇讛专讛专. 谞"讘 讘讻"诪 诇专讘讜转 诪讘讜讗讜转 讛诪讟讜谞驻讜转 讚讛讻讬 住"诇 诇专"讬 讘驻讗"专:


砖诐 诪讻讬 讛讜讛 讞讝讬 诇讬讛 诇讗讜讚谞讬讛. 谞"讘 诪砖诪注 讗注"讙讚诇讗 讞讝讬 诇讬讛 诇专讘讬讛 讛讜"诇 拽讬诪讛 砖讬砖 讛讚讜专 诇讗讜讚谞讬讛 讚讞讝讬 讚专状讬 诪讗讜专 注讬谞讬诐 讛讜讬 讜讗驻讬壮 讘讚壮 讗诪讜转 诇讗 讬讚注 讚拽诐 诪拽诪讬. 诪"诪 讟驻讬 讜讚讗讬 诇讗讜 讛讚讜专 讛讜讗:


专砖"讬 讚"讛 谞诪爪讗转 诪讻砖讬诇谉 讜讻讜壮 讜讗谞讜 讘谞讬 讗讚诐. 谞状讘 讗讬诇讜 讛讬讛 讻讱 谞状诇 诇讛讙讬壮:


讚"讛 诇讗讜谞住讬壮 讜讻讜壮 讜诪注讬讬谉 讘砖诪讜注转讜 讻爪"诇:


讚"讛 讛专驻转拽讬. 诪讗讜专注讜转 讻爪"诇:


转讜住壮 讚"讛 讗讬谉 讘注诇讬 讜讻讜壮 讗注"驻 砖讗讬谞讜 讞讬讬讘. 谞"讘 讜注讬壮 转注谞讬转 (讚祝 讬讙.):





讘谉 讬讛讜讬讚注

谞执诪职爪值讗转指 诪执讻旨址砖旨讈执讬诇指谉 诪址讻职砖讈执讬诇指谉 诇侄注指转执讬讚 诇指讘讜止讗. 驻讬专砖 专砖"讬 讝"诇 砖诇讗 讬讘讬讗讜 注讜讚 砖讬讗诪专讜 谞讘讝讬诐 讗谞讜 讘注讬谞讬讛诐. 讛讚讘专 讛讝讛 讬驻诇讗 讜讻讬 诪驻谞讬 砖讗讬谉 拽诪讬诐 诪驻谞讬讛诐, 讬讗诪专讜 谞讘讝讬诐 讛诐 讜讬讞讚诇讜 诪诇拽讬讬诐 讛诪爪讜讛? 讚讗诐 讻谉 谞诪爪讗 讛诐 诪拽讬讬诪讬诐 讛诪爪讜讛 讘砖讘讬诇 讛讻讘讜讚 讜诇讗 讞砖讬讚讬 讬砖专讗诇 讘讛讻讬! 讜注讜讚 讛诇讗 讛诐 讬讜讚注讬谉 砖讗讬谉 拽诪讬诐 讗驻讬诇讜 讘驻谞讬 转诇诪讬讚 讞讻诐 讜诪讗讬 专讘讜转讬讬讛讜 注诇 转诇诪讬讚 讞讻诐? 讜注讜讚 诪讜讻讞 诪讚讘专讬 讛专诪讘"诐 讝"诇 讚讛驻讞讜转 讜讛住讙谞讬诐 讜讛讙讝讘专讬诐 砖讬讜爪讗讬诐 诇拽专讗转诐 讛讜诇讻讬诐 注诪讛诐 讘砖讜拽讬 讬专讜砖诇讬诐 讙诐 讻谉 讜讗诐 讻谉 讛诪讛 专讜讗讬谉 讘注讬谞讬讛诐 砖讙诐 讘驻谞讬 讛驻讞讜转 讜讛住讙谞讬诐 讗讬谞诐 拽诪讬诐 讚讛讗 讛讜诇讻讬诐 注诪讛诐 讘讬讞讚 讜讗讬讱 讗讜诪专讬诐 谞讘讝讬诐 讘注讬谞讬讛诐 讚讛讬转讻谉 诇讞砖讜讘 砖讙诐 讛驻讞讜转 讜讛住讙谞讬诐 谞讘讝讬诐?!
讜谞专讗讛 诇讬 讘住"讚 诪讛 砖讗诪专 谞讘讝讬诐 讘注讬谞讬讛诐 诇讗讜 诪砖讜诐 讛注讚专 讛拽讬诪讛 讗诇讗 诪砖讜诐 砖诪讘讬讗讬诐 诪注讬专 诇注讬专 讚讘专 诪讜注讟 砖砖讜讛 讚讬谞专 讗讞讚 讜诇讗 注讜讚 讗诇讗 砖诪专注讬砖讬诐 讛注讜诇诐 讘讜 讚讛讞诇讬诇 诪讻讛 诇驻谞讬讛诐 讜讛砖讜专 诪讛诇讱 讜拽专谞讬讜 诪爪讜驻讬诐 讝讛讘 讜诪砖诪讬注讬谉 拽讜诇 讞专讚讛 讙讚讜诇讛 讘讛讜讚讜转 讜讛诇诇 讛谞讛 讛诐 讘讜砖讬谉 讜讗讜诪专讬诐 讜讚讗讬 砖讗谞砖讬 讬专讜砖诇讬诐 讛专讜讗讬谉 讗讜转谞讜 砖讘讗谞讜 诪注讬专谞讜 讘讚讜专讜谉 讝讜 砖讛讜讗 讚讘专 诪讜注讟 讜讻诇 讻讱 诪专注讬砖讬诐 讛注讜诇诐 讘注讘讜专讜 讻讗诇讜 讛讘讗谞讜 讚讜专讜谉 砖砖讜讛 诪诪讜谉 讛专讘讛 讜诇讻讱 讬讞砖讘讜 讘注转 诪讛诇讻诐 讘砖讜拽讬 讬专讜砖诇讬诐 诇驻谞讬 讗谞砖讬 讛注讬专 砖讻诇 讛讗谞砖讬诐 砖讘讬专讜砖诇讬诐 讘讜讝讬谉 讗讜转诐 讘诇讘诐 讘讗讜诪专诐 注诇 诪讛 讘讗讜 讗诇讜 诪注讬专诐 讜注诇 诪讛 注讜砖讬诐 讻诇 讛讞专讚讛 讛讝讗转?
讜诇讻谉 诇砖谞讛 讗讞专转 诇讗 讬讘讜讗讜 讻讬 讬讘讜砖讜 讜诇讻讱 转讬拽谞讜 讞讝"诇 砖讬拽讜诪讜 讻诇 讘注诇讬 讗诪谞讬讜转 讘驻谞讬讛诐 讗祝 注诇 驻讬 砖讗讬谉 拽诪讬诐 讘驻谞讬 转诇诪讬讚 讞讻诐 讻讚讬 砖讬专讗讜 讻诇 讛讻讘讜讚 讛讝讛 砖注讜砖讬诐 诇讛诐 讗讝 讬讗诪专讜 讜讚讗讬 诪爪讜讛 讝讜 讬拽专讛 讜谞讻讘讚转 讘注讬谞讬 讗谞砖讬 讬专讜砖诇讬诐 讚讛讗 注讜砖讬诐 诇谞讜 讻诇 讛讻讘讜讚 讛讝讛 讘注讘讜专讛 诇拽讜诐 诪驻谞讬谞讜 讜诇砖讗讜诇 讘砖诇讜诪讬谞讜 讜诇讗 讬讘讜讗讜 诇讞砖讜讘 砖讛诐 诪砖讞拽讬诐 注诇讬讛诐 讘诇讘讘诐 讜讘讜讝讬谉 讗讜转诐.



讗执讬 诇指讗讜 转旨讜止专指讛, 讻旨址诪旨指讛 谞址讞职诪指谉 讘旨址专 讗址讘旨指讗 讗执讬讻旨指讗 讘旨职砖讈讜旨拽指讗. 讜讚讗讬 诇讗 讛讬讛 砖诐 讗讘讬讜 讗讘讗 讻讬 讛讜讗 讛讬讛 讞转谉 讛谞砖讬讗 砖砖诐 讗讘讬讜 讛讬讛 讬注拽讘 讻讬讚讜注 讚专讘 谞讞诪谉 讘专 讬注拽讘 讛讜讗 讗砖专 讛讬讛 讞转谉 讛谞砖讬讗 讗讱 诇讗 专爪讛 诇讝讻讜专 砖诐 讗讘讬讜 讗祝 注诇 驻讬 砖诇讗 讛讬讛 砖诐 驻诇讗讬 讗诇讗 讗诪专 专讘 谞讞诪谉 讘专 讗讘讗 砖讛讜讗 诇砖讜谉 讞砖讬讘讜转 讻诪讜 讜址讬职砖执讉讬诪值谞执讬 诇职讗指讘 诇职驻址专职注止讛 (讘专讗砖讬转 诪讛, 讞) 讜讻谉 讜址讬执旨拽职专职讗讜旨 诇职驻指谞指讬讜 讗址讘职专值讱职 (讘专讗砖讬转 诪讗, 诪讙) 转专讙讜诪讜 讚讬谉 讗讘讗 诇诪诇讻讗 讜讻讜谞转讜 诇讜诪专 '讻旨址诪旨指讛 谞址讞职诪指谉 讘旨址专 讗址讘旨指讗 讗执讬讻旨指讗 讘旨职砖讈讜旨拽指讗' 讗讱 注讬拽专 讛讻讘讜讚 砖注讜砖讬诐 诇讬 讛讜讗 讘砖讘讬诇 讛转讜专讛 讜讗讬讱 讝诇讝诇 讘讻讘讜讚讛 诇注砖讜转 诇讗诇讜 讻讘讜讚 讘注爪诪讬 诇讻讱 诪砖诇讞 讙讜讝讗讬 诇讻讘讜讚诐.





驻谞讬 讬讛讜砖注

讗"讻 谞讻转讜讘 专讞诪谞讗 诪驻谞讬 砖讬讘讛 转拽讜诐 讜讛讚专转 转拽讜诐 讜讛讚专转 驻谞讬 讝拽谉. 诇讻讗讜专讛 讛住讜讙讬讗 转诪讜讛 讚诇讗 讗砖讻讞谉 讻讛"讙 讚诇讬诪讗 转诇诪讜讚讗 讗"讻 诇讬讻转讜讘 专讞诪谞讗 诇讬砖谞讗 讬转讬专讗 讜注讜讚 砖讻讘专 讻转讘转讬 讚诇讗 讛讜讬 爪专讬讱 诇诪讬讻转讘 讗诇讗 诪驻谞讬 砖讬讘讛 讜讝拽谉 转拽讜诐 讜讛讚专转 讜注讻"驻 讗讬 讛讜讛 讻转讬讘 诪驻谞讬 砖讬讘讛 讜驻谞讬 讝拽谉 转拽讜诐 讜讛讚专转 讛讜讬 诪砖诪注 砖驻讬专 讻专"讬 讛讙诇讬诇讬 讜讬砖 诇讬讬砖讘 讛讻诇 诇驻诪"砖 讛转讜住驻讜转 讘专"驻 讗讬讝讛讜 谞砖讱 讚诇讗 谞讬讞讗 诇讛讜 诇专讘谞谉 诇驻专砖 诇砖讜谉 诪驻谞讬 讗讜讛讚专转 讜诇砖讜谉 驻谞讬 讗转拽讜诐 讜讗"讻 讛讻讬 拽讗诪专讬 诇讬讛 讜讚讗讬 讗讬 讛讜讛 讻转讬讘 讛讻讬 诪驻谞讬 砖讬讘讛 转拽讜诐 讜讛讚专转 转拽讜诐 讜讛讚专转 驻谞讬 讝拽谉 讜讚讗讬 讛讜讬 诇谉 诇讗讜拽诪讬 讘讞讚 讙讘专讗 讜讻专"讬 讛讙诇讬诇讬 讜讛讜讬 讬讚注讬谞谉 谞诪讬 讛拽讬砖讗 讚讗讬转拽讜砖 拽讬诪讛 诇讛讬讚讜专 讘转专讜讜讬讬讛讜 讘讻诇 诪讬诇讬 讻讚驻专讬砖讬转 诇注讬诇 讗讘诇 讻诇 讻诪讛 讚诇讗 讻转讬讘讬 拽专讗讬 讛讻讬 转讜 诇讬讻讗 诇讗讜拽诪讬 讻专"讬 讛讙诇讬诇讬 讚讛讗 诇讗 砖讬讬讱 诇砖讜谉 诪驻谞讬 讗讜讛讚专转 讜诇砖讜谉 驻谞讬 讗拽讬诪讛 讜讗祝 讗讬 讛讜讛 讻转讬讘 诪驻谞讬 砖讬讘讛 讜驻谞讬 讝拽谉 转拽讜诐 讜讛讚专转 讗驻"讛 诇讗 讛讜讬 讬讚注讬谞谉 砖驻讬专 讚讗讬转拽砖 拽讬诪讛 诇讛讬讚讜专 讗诇讗 住"讚 讚讛讬讚讜专 讛讬讬谞讜 讘诪诪讜谉 讜拽讬诪讛 讗祝 讘诪拽讜诐 专讞讜拽 讜讛讬讬谞讜 讻讚驻专讬砖讬转 讚诇讗 讬讚注讬谞谉 讛讗讬 讛拽讬砖' 讗诇讗 诪讚砖谞讬 专讞诪谞讗 讘诇讬砖谞讬讛. 讜讛讗 讚拽讗诪专 讛砖"住 诇注讬诇 讚专"讬 诇讗 讗诪专 讻转"拽 讚讗"讻 谞讬讻转讜讘 诪驻谞讬 砖讬讘讛 讜讝拽谉 转拽讜诐 讜讛讚专转 讜诇讗 讗诪专讬谞谉 讚讗讬爪讟专讬讱 诇诪讬讻转讘 讛讻讬 诪砖讜诐 讛拽讬砖讗 讛讬讬谞讜 诪砖讜诐 讚诇专讘谞谉 诇讗 讗讬爪讟专讬讱 讛讗讬 讛拽讬砖讗 讚讻讬讜谉 讚诇讚讬讚讛讜 诇讗 讻转讬讘 讝拽谉 讗诇讗 诇讗驻讜拽讬 诪讝拽谉 讗砖诪讗讬 讗"讻 注"讻 讚讜讛讚专转 诇讗 讗讬讬专讬 讘诪诪讜谉 讚讗讬谉 砖讜诐 住讘专讗 诇讛讚专 讝拽谉 讗砖诪讗讬 讘诪诪讜谉 讗祝 诇驻讬' 讛转讜住驻讜转 讚讗讬讬专讬 讘讘讜专 讜注"讛 讻"砖 诇驻专砖"讬 讚讗讬讬专讬 讘专砖注 讜诪讚讗讬爪讟专讬讱 讝拽谉 诇讗驻讜拽讬 讝拽谉 讗砖诪讗讬 讗诇诪讗 讚讜讛讚专转 诇讗讜 讘诪诪讜谉 讗讬讬专讬 讗诇讗 诇讙诇讜讬 讗拽讬诪讛 讚讗讬谞讛 讘诪拽讜诐 专讞讜拽 讜诇讗 讘诪拽讜诐 砖讗讬谉 讘讛 讛讚讜专 讻谉 谞"诇 谞讻讜谉 讜讚讜"拽:

驻转讞 注讬谞讬诐

转讜住' 讬砖谞讬诐 讚"讛 砖诪讗 讘讛谉 讬讜砖讘 讜诪讛专讛专 讜讻讜' 注诪"砖 讘注谞讬讜转讬 讘住驻专讬 讛拽讟谉 专讗砖 讚讜讚 讚祝 拽讻"讘 注"讚:





砖注专讬 转讜专转 讘讘诇

(诇讙 住注"讗) 讻诪讛 谞讞诪谉 讘专 讗讘讗 讗讬讻讗 讘砖讜拽讗.鈥斪懽┳�"转 讞讜讟 讛砖谞讬 住讬' 讻 转诪讛 注"讝, 砖讛专讬 讻讘专 讛讜讻讬讞讜 讘讻诪讛 诪拽讜诪讜转 讘转讜住' (注讬' 讘"讘 诪讜 讘 讚"讛 砖诇讞) 讚专讘 谞讞诪谉 住转诐 讛讜讗 "讘谉 讬注拽讘", 讜讻讗谉 诪驻讜专砖 砖讛讜讗 "讘谉 讗讘讗". 讜诇讻谉 讚注转讜 砖诐 讚转专讬 专讘 谞讞诪谉 住转诐 讛讬讜, 讜讝讛 专讞讜拽. 讗讘诇 专讗讛 讝讛 诪爪讗转讬 讘砖讜"转 专砖讘"抓 讞"讗 住讬' 拽诪讝 讘砖诐 讛砖讗讬诇' 驻' 拽讚讜砖讬诐, 砖讛注转讬拽 "讻诪讛 谞讞诪谉 讻讬 讗谞讗 讗讬讻讗 讘砖讜拽讗"*讘砖讗讬诇' 砖诇驻谞讬谞讜 谞砖诪讟讜 讘讟"住 砖转讬 讛转讬讘讜转 "讻讬 讗谞讗", 讜讛谞讜住讞: 讻诪讛 谞讞诪谉 讗讬讻讗 讘砖讜拽讗. [讜讻"讛 讛谞讜住讞 讘讻"讬 诪讬谞讻谉], 讜讙讬专住讗 谞讻讜谞讛 讛讬讗, 讜谞砖转讘砖 诇驻谞讬谞讜 "讘专 讗讘讗" 讘诪拽讜诐 "讻讬 讗谞讗".

